Document ID: 32008R0465

32008R0465
L 139/8
SLUŽBENI LIST EUROPSKE UNIJE
28.05.2008.
UREDBA KOMISIJE (EZ) br. 465/2008
od 28. svibnja 2008.
o uvođenju, u skladu s Uredbom Vijeća (EEZ) br. 793/93, zahtjeva u pogledu ispitivanja i informacija koje moraju ispuniti uvoznici i proizvođači određenih tvari koje mogu biti postojane, bioakumulirajuće i toksične i koje su navedene u Europskom popisu postojećih komercijalnih kemijskih tvari
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 793/93 od 23. ožujka 1993. o procjeni i kontroli rizika od postojećih tvari (1), a posebno njezin članak 12. stavak 2.,
budući da:
(1)
Od proizvođača i uvoznika određenih tvari s Europskog popisa postojećih komercijalnih kemijskih tvari (2) može se zahtijevati da dostave dodatne informacije koje posjeduju i/ili da postojeću tvar podvrgnu ispitivanjima ako postoje valjani razlozi za vjerovanje da ta tvar predstavlja ozbiljnu opasnost za ljude i okoliš. Tvari koje su postojane, bioakumulirajuće i toksične mogu predstavljati takvu opasnost.
(2)
Od predmetnih se proizvođača i uvoznika treba stoga zahtijevati da dostave Komisiji informacije koje posjeduju o tim tvarima.
(3)
Od predmetnih proizvođača i uvoznika isto tako treba zahtijevati da ispitaju dotične tvari, napišu izvješća o tim ispitivanjima i da ta izvješća zajedno s rezultatima ispitivanja pošalju Komisiji.
(4)
Mjere navedene u ovoj Uredbi u skladu su s mišljenjem Odbora osnovanog na temelju članka 15. Uredbe (EEZ) br. 793/93,
DONIJELA JE OVU UREDBU:
Članak 1.
Proizvođači i uvoznici jedne ili više tvari, koje mogu biti postojane, bioakumulirajuće ili toksične i navedene su u Europskom popisu postojećih komercijalnih kemijskih tvari i u Prilogu ovoj Uredbi dostavljaju Komisiji informacije navedene u Prilogu, u okviru rokova iz Priloga, te za svaku takvu tvar provode ispitivanja navedena u Prilogu, u skladu s protokolima iz Priloga.
Oni isto tako Komisiji dostavljaju izvješće o svakom ispitivanju, uključujući i rezultate ispitivanja, unutar rokova utvrđenih u Prilogu.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 28. svibnja 2008.

Labels: 1
20
7
0
12